ai4bharat/Pralekha huggingface dataset:
उपराष्ट्रपती कार्यालय
भारताला वैश्विक ज्ञान महासत्ता बनविण्याचा नवीन शैक्षणिक धोरणाचा उद्देश: उपराष्ट्रपती
भारताने पुन्हा एकदा विश्वगुरू बनण्याच्या आकांक्षा ठेवली पाहिजे- उपराष्ट्रपती
नवी दिल्ली , 17 नोव्हेंबर 2020
एनईपी म्हणजेच राष्ट्रीय शैक्षणिक धोरण भारताला जागतिक ज्ञान महासत्ता बनविण्याच्या उद्देशाने तयार केले आहे असे सांगून उपराष्ट्रपती एम. वेंकय्या नायडू यांनी देशाने पुन्हा एकदा शैक्षणिक क्षेत्रामध्ये विश्वगुरू बनण्याची गरज अधोरेखित केली.
उपराष्ट्रपती म्हणाले, भारतीय प्राचीन शिक्षण प्रणालीतून प्रेरणा घेऊन नवीन राष्ट्रीय शैक्षणिक धोरण तयार करण्यात आले आहे. विद्यार्थ्यांचा सर्वांगीण विकास व्हावा आणि त्याचे बहुमुखी व्यक्तिमत्व घडविण्यावर या धोरणात लक्ष केंद्रित करण्यात आले आहे. भारतीय शिक्षण सर्वांगीण, बहुशास्त्रीय आणि अधिक व्यावहारिक बनविण्याचा प्रयत्न या धोरणाच्या माध्यमातून करण्यात आल्याचे नायडू यांनी सांगितले.
अगरतळा राष्ट्रीय तंत्रज्ञान संस्थेच्या  13व्या दीक्षांत समारंभामध्ये नायडू यांचे भाषण झाले. यावेळी नायडू म्हणाले, आपल्या संस्कृतीमध्ये निसर्ग आणि मानव यांच्यामध्ये एकोपा ठेवून सहनिवास करण्याची शिकवण दिली आहे. निसर्गाचा आणि निर्जीव गोष्टींचाही आदर करणे आपल्या संस्कृतीमध्ये शिकवले जाते. आमचे शिक्षण व्यावहारिक, निरोगी आणि जीवनाला पुरक ठरणारे ज्ञान देणारे आहे, असेही नायडू पुढे म्हणाले.
उच्च शिक्षण देणाऱ्या संस्था आणि विद्यापीठांनी भारताला ज्ञान केंद्र आणि नवसंकल्पनांचे केंद्र बनवावे, असे आवाहन करून उपराष्ट्रपती नायडू म्हणाले सध्याच्या स्पर्धेच्या युगामध्ये विविध क्षेत्रामध्ये अत्याधुनिक संशोधन करून उद्योग आणि तत्सम संस्था यांच्यामध्ये सहकार्य निर्माण करण्याची गरज आहे. आपल्या संस्था या सर्जनशीलता आणि संशोधक यांच्याबाबतीत महत्वाचे केंद्र ठराव्या असा सल्ला उपराष्ट्रपतींनी यावेळी दिला.
आपल्या देशात तरूणांची लोकसंख्या 65 टक्के आहे. या प्रचंड युवाशक्तीला योग्यप्रकारे मार्गदर्शन करून त्यांच्यातील ऊर्जेच्या मदतीने चांगली परिसंस्था निर्माण करून उद्योजकतेला चालना देण्याचे आवाहन नायडू यांनी केले. आपल्या स्थानिक भागातल्या प्रतिभावंत आणि कौशल्यांना ओळखून ‘व्होकल फॉर लोकल’ होणे आणि त्यानुसार काम करण्याची आवश्यकता आहे. एनआयटी- अगरतळासारख्या संस्थांनी युवकांना नोकरी कशी लागेल, याचा विचार न करता, या तरूणांना रोजगार निर्मिती कशी करता येईल, नोकरदार नाही तर नोक-या देणारे कसे बनवता येईल, असा विचार करण्यासाठी आघाडीवर असले पाहिजे, असेही नायडू यावेळी म्हणाले.
एनआयटी अगरतळाने परिसरातील खेडेगावांना दत्तक घेऊन त्यांना, ‘आदर्श गाव’ बनविण्याचा उद्देशाने काम सुरू केल्याबद्दल उपराष्ट्रपतींनी आनंद व्यक्त केला. ग्रामीण भागातील जीवनामध्ये असलेली आव्हाने समजून घेण्यासाठी विद्यार्थ्यांनी काही काळ खेड्यात वास्तव्य करण्याचा सल्लाही त्यांनी दिला. कृषी कार्य ही आपली मूलभूत संस्कृती आहे, शेतीला एक व्यवहार्य आणि किफायशीर बनविण्यासाठी कार्य करण्यास नायडू यांनी सांगितले.
राष्ट्रीय संस्था मानांकन आराखडा  अंतर्गंत 100 सर्वोकृष्ट अभियांत्रिकी संस्थांमध्ये अगरतळा एनआयटीने स्थान मिळविल्याबद्दल उपराष्ट्रपतींनी सर्वांचे कौतुक केले.
S.Thakur/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 162
शिक्षण मंत्रालय
तंजावूरमधील शास्त्र विद्यापीठाच्या दीक्षांत समारंभाला धर्मेंद्र प्रधान यांची उपस्थिती
जागतिक नागरिक घडवण्यासाठी भारतीय भाषा आणि भारतीय ज्ञान प्रणालीवर भर देण्याचे धर्मेंद्र प्रधान यांचे आवाहन
केंद्रीय शिक्षण आणि कौशल्य विकासमंत्री धर्मेंद्र प्रधान आज तंजावूर येथील शास्त्र विद्यापीठाच्या दीक्षांत समारंभाला उपस्थित राहिले. माहिती आणि प्रसारण, मत्स्योद्योग पशुसंवर्धन आणि दुग्धविकास राज्यमंत्री एल मुरुगन हे देखील या कार्यक्रमाला उपस्थित होते.
ज्ञानाचे मंदिर म्हणून शास्त्र विद्यापीठाने आपले नाव सार्थ केले आहे आणि ज्ञानाच्या क्षेत्रात सर्वोत्तम गुणवत्तेचे दर्शन घडवले आहे, असे धर्मेंद्र प्रधान यांनी या कार्यक्रमाला संबोधित करताना सांगितले.
एक संस्कृती म्हणून पुढील 25 वर्षांमध्ये भारताची भूमिका अतिशय महत्त्वाची ठरणार आहे आणि आपल्या सभ्यतेचा वारसा जतन करण्यात आणि त्याचे संवर्धन करण्यामध्ये त्याचबरोबर जागतिक कल्याणासाठी भारतीय ज्ञान प्रणालीला चालना देण्यामध्ये विद्यार्थी प्रमुख भूमिका बजावणार आहेत, असे ते म्हणाले. शास्त्र विद्यापीठाने राष्ट्रीय शिक्षण धोरण 2020 चे मुख्य प्रसारक सुद्धा बनले पाहिजे, अशी अपेक्षा त्यांनी व्यक्त केली.
राष्ट्रीय शिक्षण धोरण 2020 भविष्याचा वेध घेणारे आणि भारतीय मूल्ये रुजवणारे आणि भारतीय भाषांवर भर देणारे असल्याने जागतिक नागरिक घडवणारे एक तत्वज्ञानी दस्तावेज आहे असे शिक्षणमंत्र्यांनी अधोरेखित केले. भारतीय भाषा आणि भारतीय ज्ञान प्रणालीवर यावर यामध्ये खूप मोठ्या प्रमाणावर भर देण्यात आला असल्याचे त्यांनी सांगितले.
प्रधान यांनी तंजावूर वेस्ट सर्वोदय केंद्रम येथे महात्मा गांधी यांना अभिवादन केले. आत्मनिर्भर भारताचे उद्दिष्ट साध्य करण्यासाठी त्यांनी सर्वांना खादीचा अंगिकार करण्याचे आवाहन केले.
सामाजिक न्याय आणि सबलीकरण मंत्रालय
सामाजिक न्याय आणि सक्षमीकरण मंत्रालयाची बिगर अधिसूचित जमातींच्या आर्थिक सक्षमीकरणासाठी  योजना
या योजनेअंतर्गत बिगर अधिसूचित जमातीं/ भटक्या-विमुक्त जातीच्या समुदायांच्या सदस्यांना सामुदायिक स्तरावर चांगल्या दर्जाचे प्रशिक्षण, आरोग्य विमा, उपजीविका उपक्रम आणि घरे बांधण्यासाठी आर्थिक सहाय्य प्रदान केले जाईल
नवी दिल्ली, 15 फेब्रुवारी 2022
सामाजिक न्याय आणि सक्षमीकरण मंत्री, डॉ. वीरेंद्र कुमार बुधवार 16 फेब्रुवारी,2022 रोजी सकाळी 11:00 वाजता नवी दिल्लीतील डॉ. आंबेडकर केंद्रात बिगर अधिसूचित जमातीं/ भटक्या-विमुक्त जातीच्या कल्याणासाठी बिगर अधिसूचित जमातींच्या आर्थिक सक्षमीकरणासाठी स्कीम फॉर इकॉनॉमिक एम्पावरमेंट ऑफ डीएनटीस  योजनेचा शुभारंभ करणार आहेत.
विमुक्त, भटक्या विमुक्त आणि अर्ध-भटक्या जमाती हे सर्वात दुर्लक्षित, उपेक्षित आणि आर्थिक आणि सामाजिकदृष्ट्या वंचित समुदाय आहेत. त्यापैकी बहुतेक पिढ्यानपिढ्या निराश्रितांचे जीवन जगत आहेत आणि अजूनही अनिश्चित आणि अंधकारमयभविष्यासह जगत आहेत. विमुक्त, भटक्या विमुक्त आणि अर्ध-भटक्या जमातीकडे लक्ष दिले न गेल्यामुळे आपल्या विकासाच्या चौकटीत स्थान मिळवू शकल्या नाहीत, त्यामुळे अनुसूचित जाती आणि अनुसूचित जमातींप्रमाणे त्या मदतीपासून वंचित राहिल्या.
ऐतिहासिकदृष्ट्या, या समुदायांना कधीही खाजगी जमीन किंवा घराचे मालकी हक्क मिळू शकले नाहीत. या जमातींनी त्यांच्या उदरनिर्वाहासाठी आणि निवासी वापरासाठी जंगले आणि वाढलेल्या गवताच्या आसपासच्या जमिनींचा वापर केला, मात्र त्यांचे निसर्गाबरोबर अतूट नाते आहे. त्यांच्यापैकी बरेच लोक विविध प्रकारच्या नैसर्गिक संसाधनांवर अवलंबून आहेत आणि आपल्या अस्तित्वासाठी लढत आहेत. पर्यावरण आणि पर्यावरणातील बदलांचा त्यांच्या उपजीविकेवर परिणाम होतो.
सामाजिक न्याय आणि सक्षमीकरण मंत्रालयाने फेब्रुवारी 2014 मध्ये तीन वर्षांच्या कालावधीसाठी विमुक्त, भटक्या विमुक्त आणि अर्ध भटक्या जमातींसाठी राष्ट्रीय आयोग स्थापन करण्याचा निर्णय घेतला. भिकू रामजी इदाते यांच्या अध्यक्षतेखाली या राष्ट्रीय आयोगाची स्थापना करण्यात आली. या आयोगाने डिसेंबर 2017 मध्ये आपला अहवाल दिला आहे. आपल्या अहवालात आयोगाने विमुक्त, भटक्या विमुक्त आणि अर्ध भटक्याजमातींच्या समुदायांची यादी तयार केली आहे. या समुदायांच्या संख्येचे तपशील पुढीलप्रमाणे:
राष्ट्रीय आयोगाच्या शिफारशींवर आधारित, सामाजिक न्याय आणि सक्षमीकरण मंत्रालयाने 2019 मध्ये विमुक्त, भटक्या विमुक्त आणि अर्ध-भटक्या समुदायांसाठी  विकास आणि कल्याण मंडळाची स्थापना केली. मंडळाला या समुदायांसाठी कल्याण आणि विकास कार्यक्रमाची आखणी आणि अंमलबजावणी करण्याचे आदेश देण्यात आले आहेत.
2.50 लाख किंवा त्यापेक्षा कमी वार्षिक उत्पन्न असलेल्या आणि केंद्र सरकार किंवा राज्य सरकारच्या तत्सम योजनेतून असे कोणतेही लाभ न घेतलेल्या विमुक्त, भटक्या विमुक्त आणि अर्ध-भटक्या समुदायांच्या सक्षमीकरणासाठी एक योजना तयार करण्यात आली आहे. 2021-22 ते 2025-26 या 5 वर्षांच्या कालावधीत 200 कोटी रुपयांच्या अंदाजे खर्चाच्या योजनेचे चार घटक आहेत.
S.Thakur/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 726
वाणिज्य आणि उदयोग मंत्रालय
मुंबईतील सांताक्रूझ इलेक्ट्रॉनिक्स एक्सपोर्ट प्रोसेसिंग झोन  मधील भव्य सामायिक सुविधा केंद्र  प्रकल्प निर्धारित वेळेत पूर्ण करणे आवश्यक असून अशा प्रकल्पांसाठी तो आदर्श ठरावा: पीयूष गोयल
नवी दिल्ली, 1 सप्टेंबर 2022
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल यांनी आज सांगितले की, मुंबईतील सांताक्रूझ इलेक्ट्रॉनिक्स एक्सपोर्ट प्रोसेसिंग झोन  मधील आगामी भव्य सामायिक सुविधा केंद्राची  इमारत ही सरकारी आणि सार्वजनिक खासगी भागीदारी  प्रकल्प देखील कालमर्यादेचे पालन करू शकतात आणि निर्धारित मुदतीत पूर्ण केले जाऊ शकतात याचे उदाहरण ठरावे.
ते आज मुंबईतील सांताक्रूझ इलेक्ट्रॉनिक्स एक्सपोर्ट प्रोसेसिंग झोन  मधील भव्य सामायिक सुविधा केंद्राच्या  इमारतीच्या भूमिपूजन समारंभाला आभासी माध्यमातून संबोधित करत होते.
1 मे 2023 पर्यंत बांधकाम पूर्ण करण्याचे उद्दिष्ट ठेवण्यात आले आहे आणि हे सीप्झ ला 50 वर्षे पूर्ण होत असताना आणि महाराष्ट्र दिन आणि कामगार दिनी साकार होणे हा योगायोग आहे यावर मंत्र्यांनी प्रकाश टाकला.
सीएफसी हा सीप्झ चा मुकुट आहे आणि रत्ने आणि आभूषणे निर्यात प्रोत्साहन परिषदेची  उल्लेखनीय कामगिरी आहे असे मंत्र्यांनी सांगितले. गोयल यांनी विश्वास व्यक्त केला की ते आपल्या निर्यात वृद्धीस हातभार लावेल आणि ‘सबका प्रयास’ सह आम्ही निश्चितपणे आमचे ध्येय साध्य करू, असेही ते म्हणाले.
ते म्हणाले की, सीप्झ जागतिक बाजारपेठेतील ‘सुवर्णद्वार’ म्हणून ओळखले जाईल आणि भव्य सीएफसी हा आधुनिक यंत्रसामग्री आणि तांत्रिक सहाय्य प्रदान करून रत्न आणि आभूषण क्षेत्रातील जागतिक स्पर्धात्मकतेला चालना देणारा एक महत्त्वाचा प्रकल्प असेल.
हे लक्षात घेतले जाऊ शकते की सीएफसी एक सामाजिक प्रकल्प म्हणून देखील काम करेल, कारण ते एककांना विशेषत: लहान आणि मध्यम उद्योगांना मोठ्या गुंतवणुकीची आवश्यकता असलेल्या सुविधा प्रदान करून कार्यक्षमता सुधारण्यास मदत करेल आणि त्यांना मूल्य शृंखला वृद्धिंगत करण्यास मदत करेल.S.Kane/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
सुक्ष्म, लघु आणि मध्यम उदयोग मंत्रालय
सुमित कुमार- कारखान्यातील कामगार एमएसएमई-एनएसआयसी कर्जाच्या सहाय्याने झाला यशस्वी उद्योजक
नवी दिल्ली, 14 डिसेंबर 2021
आग्रा येथील सुमित कुमार यांनी 2018 मध्ये "सुमित एंटरप्राइझ" नावाने आपल्या स्वप्नातील उद्योग उभारला. साफसफाईसाठी उपयोगी प्लास्टिक ब्रशचे उत्पादन यात केले जाते. अत्यंत साध्या परिस्थितीतून आलेल्या सुमितने कारखान्यातील मजुर ते उद्योजक अशी दैदीप्यमान कामगिरी केली.
त्यांच्या प्रवासाबद्दल बोलताना ते म्हणाले की, “मी माझा व्यवसाय 2 लाख रुपयांपासून सुरू केला. पहिल्या 2 वर्षात, मी खूप काम घेऊ शकलो नाही, कारण माझ्या उत्पादनांची बाजारात मागणी वाढत होती पण माझ्याकडे निधीची कमतरता होती.
मला कर्जाची गरज होती पण दुर्दैवाने बँकेने माझी विनंती नाकारली. त्यानंतर मी सूक्ष्म, लघु आणि मध्यम उद्योग  विभागात गेलो आणि त्यांच्या मदतीने मला 4,11,000 रुपयांचे कर्ज मंजूर झाले. सध्या माझी सहामाही उलाढाल अंदाजे 30 लाख रुपये आहे.
एनएसआयसी एमएसएमई कर्जामुळे माझे परिवर्तन मजूर ते एका व्यवसायाचा मालक असे झाले आहे”. एमएसएमई मंत्रालयाने त्यांना "आत्मनिर्भर" बनण्यास सक्षम केले.M.Chopade/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
आरोग्य आणि कुटुंब कल्याण मंत्रालय
कोविड -19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 201.33 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 5.71 कोटींपेक्षा अधिक लसीच्या न वापरलेल्या उपयोगी मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,01,33,52,325
|
|
BALANCE AVAILABLE
|
|
5,71,84,710
केंद्र सरकारने सुमारे 201.33 कोटी पेक्षा अधिक लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
5.71 कोटी  पेक्षा अधिक न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
आदिवासी विकास मंत्रालय
वन-धन योजनेच्या अंमलबजावणीसाठीच्या पथकाकरिता प्रशिक्षण कार्यशाळेचे आयोजन
नवी दिल्ली, 28 जून 2019
वन-धन योजनेच्या अंमलबजावणीसाठीच्या पथकाकरिता आदिवासी कल्याण मंत्रालयाच्या ट्रायफेडने काल नवी दिल्लीत एक कार्यशाळा आयोजित केली होती.
आदिवासी हे वने, नद्या, खनिजसंपत्ती यासारख्या महत्वाच्या संसाधनाचे रक्षक असतात, तरीही त्यांना या संसाधनांपासून वंचित रहावे लागते. संसाधनाच्या जतन आणि रक्षणासाठीच्या आदिवासींच्या प्रयत्नात त्यांना मदत करणे ही सरकारची जबाबदारी असल्याचे केंद्रीय आदिवासी कल्याण मंत्री अर्जुन मुंडा यांनी या कार्यशाळेचे उद्घाटन करतांना सांगितले.
अंमलबजावणीसाठीच्या पथकांनी अतिशय जबाबदारीने आणि नियोजित वेळेनुसार पूर्ण करावे अशा सूचना त्यांनी यावेळी केल्या.
B.Gokhale/N.Chitale/D.Rane
(Visitor Counter : 57
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 185.79 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप 15 कोटी 70 लाखांपेक्षा अधिक मात्रा शिल्लक आणि लसीकरणासाठी उपलब्ध .
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून ,2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात,केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,85,79,76,025
|
|
BALANCE AVAILABLE
|
|
15,70,90,071
आतापर्यंत भारत सरकारने राज्य/केंद्रशासित प्रदेशांना लसीच्या 185.79 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या 15.70 कोटींहून अधिक  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
दूरसंचार आणि माहिती तंत्रज्ञान मंत्रालय
युनिव्हर्सल पोस्टल युनियन जागतिक पोस्टल नेटवर्क वापरून सीमावर्ती भागात वित्तप्रेषणासाठी युपीआय चे मूल्यांकन करणार
नवी दिल्ली, 18 जुलै 2023
युनिव्हर्सल पोस्टल युनियन  चे महासंचालक मासाहिको मेटोकी यांनी आज नवी दिल्लीत दळणवळण , इलेक्ट्रॉनिक्स आणि माहिती तंत्रज्ञान आणि रेल्वे मंत्री अश्विनी वैष्णव यांची भेट घेतली. मेटोकी हे युनिव्हर्सल पोस्टल युनियनच्या प्रादेशिक कार्यालयाच्या उद्घाटनासाठी तीन दिवसांच्या भारत दौऱ्यावर आले आहेत.
अश्विनी वैष्णव यांनी टपाल कार्यालयाचे डिजिटली पॉवर नेटवर्कमधील रुपांतर याबाबत माहिती दिली, जे दुर्गम भागात सरकारी सेवा घरोघरी पोहोचवण्यास सक्षम आहे. युपीआय आणि आयपीपीबी द्वारे आर्थिक समावेशासाठी भारतातील टपाल कार्यालये यशस्वी आदर्श ठरली आहेत.
संवादादरम्यान, युनिव्हर्सल पोस्टल युनियनच्या महासंचालकांनी डिजिटल पायाभूत सुविधांच्या माध्यमातून भारतातील टपाल कार्यालयांच्या विस्ताराचे कौतुक केले आणि इतर देशांमध्ये अशाच मॉडेल्सची प्रतिकृती तयार करण्याचे समर्थन केले. टपाल सेवेद्वारे सीमावर्ती भागात वित्तप्रेषणाची सेवा जोडण्यासाठी युपीआय प्लॅटफॉर्मचे मूल्यांकन करण्याबाबत त्यांनी सहमती दर्शविली.
S.Kane/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
संरक्षण मंत्रालय
लष्करी अभियांत्रिकी महाविद्यालयाचा स्थापना दिवस साजरा
पुणे, 28 सप्टेंबर 2023
दापोडी येथील लष्करी अभियांत्रिकी महाविद्यालयात आज म्हणजेच 28 सप्टेंबर 2023 रोजी 80 वा स्थापना दिन साजरा करण्यात आला.
ह्या लष्करी महाविद्यालयाची स्थापना आधी, म्हणजेच 28 सप्टेंबर 1943 साली रुरकीच्या थॉमसन महाविद्यालयात येथे लष्करी अभियांत्रिकी शाळा  म्हणून करण्यात आली होती. पुढे 1948 साली हे महाविद्यालय पुण्यात खडकी येथे स्थलांतरित झाले. या महाविद्यालयाला पंतप्रधान पंडित जवाहरलाल नेहरू, राष्ट्रपती ए पी जे अब्दुल कलाम आणि दिवंगत राष्ट्रपती प्रणव मुखर्जी यांच्यासारख्या दिग्गज मान्यवरांनी भेट दिली आहे. 28 सप्टेंबर 2018 रोजी या महाविद्यालयाने आपला अमृत महोत्सव साजरा केला.
अत्याधुनिक आणि अद्ययावत तंत्रज्ञान कौशल्ये तसेच पायाभूत सुविधांच्या मदतीने, देशातील प्रमुख प्रशिक्षण संस्था व्हावे, असे या महाविद्यालयाचे उद्दिष्ट आहे. लष्कराशी संबंधित अभियांत्रिकीसोबतच, रासायनिक, जैवशास्त्रीय, रेडियोलॉजीकल आणि अणू संरक्षण विषयक पैलू अशा सर्व क्षेत्रांविषयी येथे प्रशिक्षण दिले जाते. 2015 आणि 2021 साली, कॉम्बॅट इंजिनीअरिंगमध्ये उच्च दर्जाचे प्रशिक्षण देण्यात उत्कृष्ट योगदान दिल्याबद्दल कॉलेजला जनरल ऑफिसर कमांडिंग इन चीफ, लष्करी प्रशिक्षण विभाग, युनिट प्रशस्तिपत्र देऊन सन्मानित करण्यात आले आहे.
मेजर जनरल विनायक सैनी, सेना पदक, अभियांत्रिकी महाविद्यालयांचे कमांडंट अधिकारी, यांनी, महाविद्यालयाचे विशेष सैनिक संमेलन आयोजित केले आणि प्रशस्तीपत्रे देऊन कर्मचार्यांचा सत्कार केला. त्यांनी महाविद्यालयाच्या सर्व पदाधिकाऱ्यांना आणि नागरी कर्मचार्यांना, देशाला पुन्हा समर्पित करण्यासाठी आणि उत्कृष्टतेसाठी प्रयत्न करण्याचे तसेच सतत बदलणाऱ्या तंत्रज्ञानाच्या जगाशी जुळवून घेण्यासाठी सज्ज राहण्याचे आवाहन केले.PIB Pune | M.Pange/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 26
संरक्षण मंत्रालय
कमी वजनाच्या रणगाडाभेदी क्षेपणास्त्राची दुसरी यशस्वी चाचणी
नवी दिल्ली, 14 मार्च 2019
स्वदेशात विकसित केलेल्या, कमी वजनाच्या ‘फायर ॲण्ड फर्गेट’, मनुष्य वाहून नेऊ शकेल अशा रणगाडाभेदी क्षेपणास्त्राची, संरक्षण संशोधन आणि विकास संस्थेने राजस्थानमधल्या वाळवंटात आज दुसरी यशस्वी चाचणी घेतली. यामध्ये ‘इमेजिंग इन्फ्रारेड रडार’ चा वापर करण्यात आला आहे. या क्षेपणास्त्राची पहिली चाचणी 13 मार्चला झाली होती. या दोनही चाचण्यांदरम्यान क्षेपणास्त्राने नियोजित लक्ष्याचा अचूक भेद घेतला. ठरवलेली उदिृष्टे या मिशनद्वारे मिळाली.
B.Gokhale/N.Chitale/P.Malandkar
(Visitor Counter : 162
संरक्षण मंत्रालय
14 जुलै 2020 रोजी भारत आणि चीन लष्कर स्तरीय बैठक संपन्न
(भारत आणि चीन यांच्यात वास्तविक नियंत्रण रेषेवरील सद्यपरिस्थितीमध्ये सुधारणा करण्यासाठी स्थापित केलेल्या लष्करी आणि राजनयिक माध्यमातून चर्चा सुरु आहे.
चीन आणि भारतीय लष्कर कमांडर यांच्यातील चौथ्या फेरीच्या चर्चेसाठी भारताच्या चुशूल येथे 14 जुलै 2020 रोजी बैठक आयोजित केली होती.
सीमेवरुन सैन्य मागे घेण्यासंदर्भात 5 जुलै रोजी झालेल्या सहमतीच्या अनुषंगाने भारत आणि चीनच्या विशेष प्रतिनिधींमध्ये चर्चा झाली.
वरिष्ठ कमांडर्सनी, सीमेवरुन सैन्य मागे घेण्यासंदर्भात झालेल्या चर्चेच्या अंमलबजावणीच्या पहिल्या टप्प्यातील प्रगतीचा आढावा घेतला आणि सीमेवरून संपूर्ण सैन्य मागे घेतले जाईल, हे सुनिश्चित करण्यासाठी कोणती पावले उचलली जात आहेत यावर चर्चा केली.
सीमेवरून सैन्य मागे घेण्यासाठी उभय देश संपूर्णतः वचनबद्ध आहेत. प्रक्रिया जटिल आहे, तसेच वारंवार शहानिशा व पडताळणी करण्याची आवश्यकता आहे. राजनयिक व लष्करी स्तरावर नियमित बैठकांच्या माध्यमातून उभय पक्ष यासंदर्भात पाठपुरावा करीत आहेत.
युवा व्यवहार आणि क्रीडा मंत्रालय
जी-20 अध्यक्षपदाअंतर्गत युवा व्यवहार आणि क्रीडा मंत्रालयाने आयोजित केलेल्या वाय-20 शिखर परिषदेची, आयआयटी -बीएचयू मधील सुपर कम्प्युटिंग सेंटर आणि प्रिसिजन इंजिनिअरिंग केंद्राला भेट देऊन सुरुवात
नवी दिल्ली, 17 ऑगस्ट 2023
भारताच्या जी-20 अध्यक्षपदाअंतर्गत,युवा व्यवहार आणि क्रीडा मंत्रालयाने आयोजित केलेल्या वाय-20 शिखर परिषदेची आज, उत्तरप्रदेशातील वाराणसी इथल्या बनारस हिंदू विद्यापीठातील, सुपर कम्प्युटिंग सेंटर अँड प्रिसिजन इंजिनिअरिंग केंद्राला भेट देऊन सुरुवात करण्यात आली.
वाय-20 च्या प्रतिनिधींना यावेळी अधिक अॅप्लिकेशन डोमेन्सचे रूपांतर करण्याचे उद्दिष्ट आणि या तंत्रज्ञानाद्वारे महत्वाचे मिशन्स कसे साध्य करता येतात याची झलक बघायला मिळाली. आयआयटी बीएचयूच्या प्राध्यापकांनी सुपर कम्प्युटिंग केंद्राने देशाच्या विज्ञान आणि तंत्रज्ञानाच्या संशोधन आणि विकास क्षेत्रात कसे प्रगती केली आहे हे ही यावेळी दाखवले.
या भेटीनंतर, आयआयटी- बीएचयूतर्फे रुद्राक्ष आंतरराष्ट्रीय सहकार्य आणि संमेलन केंद्र इथे झालेल्या सत्रात, सादरीकरण करण्यात आले. या सादरीकरणाची सुरुवात, सातत्याने नवनवीन उन्नती करत असणाऱ्या, आयआयटी बीएचयू च्या प्रगतीची वाटचाल आणि भारताला मजबूत करण्यात तंत्रशिक्षणाद्वारे बीएचयूच्या महत्वपूर्ण भूमिकेबद्दल माहिती देऊन करण्यात आली. त्यानंतरच्या सत्रात, आयआयटी बीएचयू मध्ये सुरू असलेली संशोधने,नोकरीच्या संधी, नवोन्मेष, इनक्युबेशन आणि स्टार्ट अप केंद्रे यावर भर देण्यात आला. त्यानंतर आयोजित सांस्कृतिक कार्यक्रमात, गरबा, ओडिशी नृत्य, भरत नाट्यम, कथ्थक आणि भंगडा असे विविध नृत्यप्रकार सादर करण्यात आले.
संध्याकाळी, सर्व प्रतिनिधी आणि सहभागी मान्यवरांनी, सारनाथ ला भेट दिली आणि वाराणसीच्या संस्कृतीची ओळख करुन घेतली.सारनाथच्या सहलीमुळे प्रतिनिधींना जगातील प्रमुख बौद्ध तीर्थक्षेत्रांपैकी एक असलेल्या सांस्कृतिक स्थळाचे तेज अनुभवण्यास मदत झाली. सारनाथ इथे प्रतिनिधींनी बौद्ध सांस्कृतिक संपदा असलेल्या पुरातत्व संग्रहालयालाही भेट दिली सारनाथमधील मृगदवा इथल्या मृग उद्यानात भगवान बुद्धांच्या पहिल्या प्रवचनाच्या स्थळी असलेल्या अमूल्य वस्तू या प्रदर्शनात ठेवण्यात आल्या आहेत.
वाय- 20 शिखर परिषदेच्या पहिल्या दिवसाचा समारोप गौतम बुद्धांच्या जीवन प्रवासाचे वर्णन करणाऱ्या साऊंड अँड लाईट शो ने झाला. वाय 20 शिखर परिषदेच्या उद्या होणाऱ्या औपचारिक उद्घाटन सत्राला केंद्रीय युवा व्यवहार आणि क्रीडा मंत्री अनुराग सिंग ठाकूर, राज्यमंत्री निशीथ प्रामाणिक आणि उत्तरप्रदेशचे मुख्यमंत्री योगी आदित्यनाथ उपस्थित राहणार आहेत.S.Patil/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 44
पंतप्रधान कार्यालय
पंतप्रधान मोदी 2 ते 4 नोव्हेंबर दरम्यान थायलंड दौऱ्यावर जाणार
आसियान संबंधित शिखर परिषदेमध्ये पंतप्रधान होणार सहभागी
बँकॉक येथे भारतीय समुदायासमोर पंतप्रधानांचे आज भाषण
नवी दिल्ली, 2 नोव्हेंबर 2019
पंतप्रधान नरेंद्र मोदी आज बँकॉक, थायलंडच्या दौऱ्यावर जाणार आहेत. तिथे होणाऱ्या आसियान संबंधित शिखर परिषदांमध्ये ते सहभागी होतील. यात आसियान-भारत शिखर परिषद, पूर्व आशिया शिखर परिषद आणि प्रादेशिक आर्थिक वित्तीय भागीदारीविषयक वाटाघाटी संदर्भातल्या बैठकींचा समावेश असेल. त्याशिवाय, विविध जागतिक आणि द्विपक्षीय मुद्द्यांवर ते जगभरातल्या महत्वपूर्ण नेत्यांशी देखील चर्चा करतील.
आसियान संबधित शिखर परिषदा हा भारताच्या परराष्ट्र धोरणातील महत्वाचा घटक आहे, असं मत पंतप्रधान मोदी यांनी या दौऱ्यासाठी निघण्यापूर्वी जारी केलेल्या निवेदनात व्यक्त केले. विशेषतः भारताच्या पूर्वेकडील धोरणासाठी महत्वाचा भाग आहे, असे पंतप्रधान म्हणाले. पूर्व आशिया शिखर परिषदेद्वारे भारत-प्रशांत महासागर प्रदेशाविषयी भारताची भूमिका मांडण्याची संधी मिळेल अशी अपेक्षा त्यांनी व्यक्त केली.
पंतप्रधान आज बँकॉक येथे 'हॅल्लो/ सव्हादी पीएम मोदी' या कार्यक्रमात थायलंडमधील भारतीय समुदायाशी संवाद साधणार आहेत. भारतीय समुदायाने थायलंडच्या विकासासाठी दिलेल्या योगदानाचे कौतुक करतांना या समुदायाला भेटण्यासाठी आपण उत्सुक असल्याचं पंतप्रधानांनी म्हटलं आहे.
Narendra Modi✔@narendramodi
I would be in Bangkok, Thailand to participate in various @ASEAN related Summits including the ASEAN-India Summit, East Asia Summit and a meeting on RCEP negotiations. ASEAN related Summits are key elements of India’s foreign policy, most notably our Act East Policy. @ASEAN2019TH
12.5K
9:18 PM - Nov 1, 2019
Twitter Ads info and privacy
2,554 people are talking about this
Narendra Modi✔@narendramodi
I would be in Bangkok, Thailand to participate in various @ASEAN related Summits including the ASEAN-India Summit, East Asia Summit and a meeting on RCEP negotiations. ASEAN related Summits are key elements of India’s foreign policy, most notably our Act East Policy. @ASEAN2019TH
12.5K
9:18 PM - Nov 1, 2019
Twitter Ads info and privacy
2,554 people are talking about this
Narendra Modi✔@narendramodi
· 6h
Replying to @narendramodi
In Bangkok, there will be meetings with various world leaders to discuss important bilateral and global issues. India is eager to improve connectivity with @ASEAN nations. The East Asia Summit gives an opportunity to present our vision for the Indo-Pacific region.
Narendra Modi✔@narendramodi
Connecting with the Indian diaspora is something I always look forward to.
At 6 PM IST this evening in Bangkok, I would interact with the Indian community based in Thailand.
Their contributions to Thailand in various spheres are valuable. http://nm-4.com/aj08
I will be travelling to Bangkok tomorrow to participate in the 16th ASEAN-India Summit on November 3 and the 14th East Asia Summit and the 3rd Summit meeting of nations negotiating a Regional Comprehe
narendramodi.in
4,667
9:18 PM - Nov 1, 2019
Twitter Ads info and privacy
1,120 people are talking about this
B.Gokhale/R.Aghor/D.Rane
(Visitor Counter : 71